CELEX: E2015P0008
Language: fi
Date: 2015-04-13 00:00:00
Title: Héraðsdómur Reykjavíkurin 13. huhtikuuta 2015 esittämä pyyntö saada EFTAn tuomioistuimelta neuvoa-antava lausunto asiassa Financial Services Compensation Scheme Limited vastaan the Depositors’ and Investors’ Guarantee Fund (TIF) (Asia E-8/15)

5.11.2015   
            
            
               FI
            
            
               Euroopan unionin virallinen lehti
            
            
               C 366/10
            
         Héraðsdómur Reykjavíkurin 13. huhtikuuta 2015 esittämä pyyntö saada EFTAn tuomioistuimelta neuvoa-antava lausunto asiassa Financial Services Compensation Scheme Limited vastaan the Depositors’ and Investors’ Guarantee Fund (TIF)
   (Asia E-8/15)
   (2015/C 366/07)
   Héraðsdómur Reykjavíkur (Reykjavikin käräjäoikeus) on pyytänyt 13. huhtikuuta 2015 päivätyllä kirjeellä, joka kirjattiin saapuneeksi EFTAn tuomioistuimen kirjaamossa 17. huhtikuuta 2015, EFTAn tuomioistuimelta neuvoa-antavaa lausuntoa asiassa Financial Services Compensation Scheme Limited vastaan the Depositors’ and Investors’ Guarantee Fund, jäljempänä ’TIF’, seuraavista kysymyksistä:
   
               1.
            
            
               Onko ETA-sopimuksen ja erityisesti talletusten vakuusjärjestelmistä annetun direktiivin 94/19/EY 7 artiklan 1 kohdan mukaista, että järjestelmäkriisin sattuessa ennalta rahoitetun talletussuojajärjestelmän velvoitteet rajoittuvat yksinomaan järjestelmän varoihin aikana, jolloin talletuksia ei kyetä maksamaan direktiivin 1 artiklan 3 kohdan määritelmän mukaisesti ja varat eivät riitä kattamaan tallettajien vaatimuksia 20 000 euroon asti?
            
         
               2.
            
            
               Onko talletusten vakuusjärjestelmistä annetun direktiivin 94/19/EY mukaista, että järjestelmäkriisin jälkeen jäsenvaltio antaa lainsäädäntöä tai säädöksiä, joissa annetaan ennalta rahoitetulle talletussuojajärjestelmälle lupa perustaa uusi osasto tai tili palkkioiden keräämistä varten ja päättää, että uudet palkkiot osoitetaan uudelle osastolle tai tilille, jotta voidaan perustaa rahasto uusia kriisejä varten, eivätkä varat siten ole saatavilla aiempien velvoitteiden maksamiseen?
            
         
               3.
            
            
               Onko talletusten vakuusjärjestelmistä annetun direktiivin 94/19/EY 11 artiklan mukaista, että kansallinen talletussuojajärjestelmä (esim. TIF), joka maksaa vakuuskorvauksia, ylittää selvitysmenettelyssä sijaantulo-oikeutensa tallettajien vaateisiin määrällä, joka on yhtä suuri kuin sen rahastosta suorittamat maksut?